Liudas Skersys (1923)

Liudas Skersys (slap. Bronius Paliomskis; 1923 m., Daukšių k., Mosėdžio vls., Kretingos apskr. – 1947 m. kovo 18 d., ten pat) – Lietuvos partizanas, Lietuvos laisvės armijos Žemaičių apygardos Kardo rinktinės Tautvaišos (Mosėdžio) kuopos 3-ojo (Paliomskio) būrio vadas.

 Biografija 
Valstietis. Nuo 1944 m. rudens Šatraminių–Peldžių miškuose slapstėsi nuo mobilizacijos į okupacinę sovietų kariuomenę. Nuo 1945 m. – Lietuvos laisvės armijos Žemaičių apygardos partizanas, nuo 1945 m. lapkričio 15 d. – Kardo rinktinės narys,LLA Žemaičių legiono Kardo rinktinės vado Kontauto 1945-11-15  įsakymas Nr. 1. – Laisvės kovų archyvas. – Kaunas, 1993. – T. 7. – P. 8 nuo 1947 m. – Tautvaišos (Mosėdžio) kuopos 3-ojo (Paliomskio) būrio vadas. Žuvo 1947 m. kovo 18 d. Daukšiuose, besikaudamas su būrio stovyklą apsupusiais MGB vidaus kariuomenės kareiviais ir MGB Mosėdžio valsčiaus poskyrio stribais.Lietuvos gyventojų genocidas 1944–1947. – Vilnius: LGGRTC, 2002. – T. 2. – D. 2 (K-S). – P. 1031Dalia Kuodytė. Žemaičių apygarda Kardo (Kardų) rinktinė. – Laisvės kovų archyvas. – Kaunas, 1993. – T. 7. – P. 5 (L. Skersis–Palenkis)

Vardas įamžintas 1991 m. Mosėdžio ir 2004 m. Daukšių paminkluose pokariu žuvusiems Kardo rinktinės partizanams.

 Šaltiniai 

Kategorija:Lietuvos rezistentai